पढ़ो लिखो बढ़ो ट्रस्ट ने ग्रामीणों के बनवाए आधार कार्ड
खिजराबाद| चैरीटेबलट्रस्ट पढ़ो लिखो बढ़ो की तरफ से गांव नागल पट्टी में ग्रामीणों के आधार कार्ड बनाने के लिए कैम्प लगाए। इस दौरान आधार कार्ड में आई त्रुटियों को भी ठीक किया गया। इस दौरान 50 ग्रामीणों के नए आधार कार्ड बनाए गए। ट्रस्ट के वरिष्ठ कार्यकर्ता दीपक बंसल ने कहा कि अपने आस पड़ोस को साफ-सुंदर स्वच्छ बनाएं। बंसल ने कहा कि घरों में शौचालय जरूर बनवाएं तथा उनका इस्तेमाल भी करें।
सरपंच मसरूफा पंच तामीम ने ट्रस्ट के कार्यकर्ताओं का आभार व्यक्त करते हुए कहा कि ट्रस्ट जरूरतमंद लोगों की मदद के सराहनीय कार्य कर रहा है। कामकाज के लिए दूरदराज भागने की जरूरत नही पड़ती है। घर बैठे ही काम हो जाता है। इस मौके पर राजीव हुसैन, रिजवान, कादिर, इस्लाम आदि भी उपस्थित रहे।
hin_Deva hin_Deva hin_Deva